pythainlp/thai-financial-dataset huggingface dataset:
ส่วนที่ 1 : ข้อมูลสรุป

บริษัท โรงพยาบาลมหาชัย จำกัด (มหาชน) ประกอบธุรกิจโรงพยาบาลเอกชนในนาม
“โรงพยาบาลมหาชัย” เริ่มเปิดให้บริการรักษาพยาบาลตั้งแต่ปี พ.ศ. 2532
ปัจจุบันมีจำนวนเตียงคนไข้ในรวม 180 เตียง

บริษัทย่อย 4 แห่ง ประกอบธุรกิจประเภทเดียวกับบริษัทคือโรงพยาบาลเอกชน ได้แก่ บริษัท
เพชรเกษมเวชกิจ จำกัด ในนามโรงพยาบาลมหาชัย 2 , บริษัท เพชรบุรีเวชกิจ จำกัด
ในนามโรงพยาบาลเพชรรัชต์ , บริษัท โรงพยาบาลแม่กลอง จำกัด ในนามโรงพยาบาลแม่กลอง2
และ บริษัท ไทยแวลูแคร์ จำกัด ในนามโรงพยาบาลมหาชัย 3 โรงพยาบาลทั้ง 5 แห่ง
มีจำนวนเตียงคนไข้ในรวม 600 เตียงเปิดให้บริการรักษาพยาบาลตลอด 24 ชั่วโมง
โดยคณะแพทย์ผู้เชี่ยวชาญพร้อมอุปกรณ์และเทคโนโลยีที่ทันสมัยและมีประสิทธิภาพเทียบเท่าโรงพยาบาลในกรุงเทพฯ

บริษัทย่อย 1 แห่ง ประกอบกิจการจำหน่ายเวชภัณฑ์และวัสดุทางการแพทย์
กับมีแผนกเอกซเรย์ให้บริการตรวจสุขภาพเคลื่อนที่ ในนาม บริษัท แพทย์ไทย 88 จำกัด

บริษัทย่อยอีก 1 แห่ง บริษัท เว็ลตี้เฮลท์แคร์ จำกัด
ได้ถูกจัดตั้งขึ้นเพื่อวัตถุประสงค์สำหรับเตรียมรองรับการขยายธุรกิจด้านรักษาพยาบาล

ปี 2552 มีการเปลี่ยนแปลงโครงสร้างการถือหุ้นของบริษัทย่อย 1 แห่ง
โดยจดทะเบียนจัดตั้งเป็นบริษัทใหม่ในนาม บริษัท แม่กลองเวชกิจ จำกัด
เพื่อดำเนินธุรกิจภายใต้ชื่อโรงพยาบาลแม่กลอง (เปลี่ยนชื่อจากเดิม โรงพยาบาลแม่กลอง 2) แทน
บริษัท โรงพยาบาลแม่กลอง จำกัด
ซึ่งบริษัทย่อยใหม่มีทุนจดทะเบียนและโครงสร้างการถือหุ้นเหมือนเดิมทุกประการ คือ
บริษัทถือหุ้นจำนวนอัตราร้อยละ 84.65 และผู้ถือหุ้นรายย่อยอื่น ๆ จำนวน 130 ราย
ถือหุ้นจำนวนรวมอัตราร้อยละ 15.35 เดิมบริษัทย่อยนี้ได้มีการปรับลดทุนจดทะเบียน
หลังจากนั้นได้เพิ่มเงินลงทุนโดยเพิ่มทุนจดทะเบียน (ตามรายงานปี 2551)
ซึ่งช่วยแก้ไขปัญหาสภาพคล่องทางการเงินของธุรกิจจนเข้าสู่ภาวะปกติ
แต่ในส่วนของโครงสร้างทางการเงินในงบการเงินยังคงมีขาดทุนสะสมคงค้างอยู่ ดังนั้น
การปรับโครงสร้างทางการเงินโดยการจัดตั้งบริษัทใหม่นี้ เมื่อบริษัทมีผลกำไรจากการดำเนินธุรกิจ
จะสามารถจ่ายคืนเงินปันผลแก่ผู้ถือหุ้นได้

บริษัทได้ลงทุนในกิจการ บริษัท เอชอาร์ 7 อิมเมจจิ้ง แอนด์ เทคโนโลยี จำกัด ซึ่งดำเนินธุรกิจ
ให้บริการตรวจวินิจฉัยโรคด้วยเครื่องสร้างภาพด้วยสนามแม่เหล็กไฟฟ้า (MRI)
ปัจจุบันมีพันธมิตรทางธุรกิจสนใจที่จะร่วมลงทุนในโครงการดังกล่าว
ซึ่งอยู่ระหว่างการเจรจาในรายละเอียดและเงื่อนไขต่าง ๆ
เอกสารแนบที่ 2

รายละเอียดเกี่ยวกับกรรมการในบริษัทย่อยและบริษัทที่เกี่ยวข้องกัน ณ. 31 ธันวาคม 2552

[TABLE]

หมายเหตุ.- / = กรรมการ

// = กรรมการบริหาร

x = ประธานกรรมการบริษัท
10. การควบคุมภายใน

บริษัทได้ให้ความสำคัญต่อการควบคุมภายใน ทั้งในระดับบริหารและระดับปฏิบัติงาน
โดยมีคณะกรรมการตรวจสอบทำหน้าที่สอบทานความพอเพียงของระบบการควบคุมภายในผ่านหน่วยงานตรวจสอบภายในของบริษัท
ทั้งนี้เพื่อให้การดำเนินงานมีประสิทธิภาพและประสิทธิผลทั้งในด้านการใช้ทรัพยากร การดูแลทรัพย์สิน
มีระบบบัญชีและรายงานทางการเงินที่มีความถูกต้องเชื่อถือได้ รวมทั้งการปฏิบัติตามกฎหมาย
ระเบียบ ข้อบังคับของบริษัท
โดยคณะกรรมการตรวจสอบมีความเป็นอิสระในการตรวจสอบและประเมินประสิทธิภาพของระบบควบคุมภายใน
การติดตามผลการบริหารความเสี่ยงของบริษัทและการกำกับดูแลกิจการที่ดีให้เกิดขึ้นในองค์กร

ด้านองค์กรและสภาพแวดล้อม
บริษัทมีการจัดโครงสร้างองค์กรและสภาพแวดล้อมที่เอื้ออำนวยให้ระบบการควบคุมภายในเป็นไปอย่างมีประสิทธิภาพ
มีการกำหนดนโยบายและเป้าหมายการดำเนินธุรกิจที่ชัดเจนความรับผิดชอบต่อผู้ถือหุ้น
สังคมและสิ่งแวดล้อม
มีการทบทวนการปฏิบัติตามเป้าหมายที่กำหนดไว้เพื่อให้สอดคล้องกับสภาพการณ์ในขณะนั้น

ด้านบริหารความเสี่ยง
บริษัทมีการบริหารจัดการความเสี่ยงตามลักษณะความเหมาะสมและประเภทของความเสี่ยงโดยมีคณะกรรมการบริการความเสี่ยง
ทำหน้าที่ติดตามประเมินความเสี่ยงและกำหนดมาตรการป้องกันและบริหารความเสี่ยงให้อยู่ในระดับที่องค์กรยอมรับได้
และไม่ส่งผลกระทบต่อการดำเนินการของบริษัทเป็นสำคัญ

ด้านการควบคุมการปฏิบัติงานของฝ่ายบริหาร
บริษัทใช้ดัชนีชี้วัดผลการปฏิบัติงานเป็นเครื่องมือในการวางแผนและควบคุม
มีการแบ่งแยกหน้าที่ความรับผิดชอบของหน่วยงานเพื่อเป็นการตรวจสอบซึ่งกันและกัน
มีการกำหนดขอบเขตอำนาจและวงเงินอนุมัติของฝ่ายบริหารแต่ละระดับไว้อย่างชัดเจน
มีการติดตามตรวจสอบและทบทวนผลการดำเนินงานของบริษัทเป็นประจำอย่างสม่ำเสมอ
โดยคำนึงถึงการปฏิบัติตามกฎหมายและข้อบังคับที่เกี่ยวข้อง

ด้านระบบสารสนเทศและการสื่อสารข้อมูล บริษัทและบริษัทในเครือ
จัดให้มีการสื่อสารทั้งภายนอกและภายในองค์กรอย่างมีประสิทธิภาพ
มีการจัดเก็บเอกสารประกอบการบันทึกบัญชีไว้ครบถ้วนเป็นหมวดหมู่
และใช้นโยบายบัญชีตามหลักการบัญชีที่รับรองทั่วไป มีการติดตั้งโปรแกรมระบบบริหารงานส่วนหน้า
(Trakcare) สำหรับให้บริการผู้ป่วย การคิดค่าใช้จ่ายผู้ป่วย การบริหารระบบคลังยาผู้ป่วย
ติดตั้งโปรแกรมระบบบัญชี Navision และ โปรแกรมบริหารจัดการฐานข้อมูล (Datawarehouse)
เพื่อเสริมประสิทธิภาพการใช้ทรัพยากรและการบริหารข้อมูลทางการบัญชี การเงิน การซื้อ การขาย
การบริหารสินค้าคงคลัง
เพื่อให้ฝ่ายบริหารสามารถรับรู้ข้อมูลและตัดสินใจได้อย่างถูกต้องและรวดเร็ว
สามารถวิเคราะห์ข้อมูลจากปัจจัยต่างๆ ทั้งภายในและภายนอก
มีระบบการจัดเก็บข้อมูลที่สามารถตรวจสอบความถูกต้องย้อนหลังได้
พร้อมทั้งระบบรักษาความปลอดภัยของข้อมูลและสารสนเทศที่มีประสิทธิภาพเพียงพอ

ในการเสนอเรื่องให้คณะกรรมการบริษัทพิจารณา มีเอกสารข้อมูลประกอบเพียงพอต่อการตัดสินใจ
และได้จัดส่งให้คณะกรรมการบริษัทพิจารณาเป็นการล่วงหน้า
มีการบันทึกรายงานการประชุมที่มีสาระสำคัญครบถ้วน

ด้านระบบการติดตาม
บริษัทมีการกำหนดเป้าหมายการดำเนินงานและเปรียบเทียบผลการดำเนินงานให้เป็นไปตามเป้าหมาย
นอกจากนี้ได้กำหนดให้หน่วยงานตรวจสอบภายในทำการตรวจสอบและตรวจติดตามปรับปรุงแก้ไขระบบงานต่างๆ
อย่างต่อเนื่อง และรายงานผลตรงต่อคณะกรรมการตรวจสอบ
ข้อพิพาททางกฎหมาย 

  ณ วันที่ 31 ธันวาคม 2552 บริษัทไม่มีคดีข้อพิพาทซึ่งมีผลกระทบด้านลบต่อสินทรัพย์ของ

บริษัทที่มีมูลค่าสูงกว่าร้อยละ 5 ของส่วนของผู้ถือหุ้น
9. การควบคุมภายใน

บริษัทฯ ให้ความสำคัญต่อระบบการควบคุมภายใน ซึ่งเป็นไปตามหลักของการกำกับดูแลกิจการที่ดี
ให้การปฏิบัติหน้าที่มีความโปร่งใส ยุติธรรม น่าเชื่อถือ และตรวจสอบได้ ทั้งนี้
เพื่อประโยชน์สูงสุดต่อผู้ถือหุ้น พนักงาน และผู้มีส่วนเกี่ยวข้องทุกฝ่าย

บริษัทฯได้รับการตรวจประเมินความเพียงพอของระบบการควบคุมภายใน จาก บริษัท เฟิสท์
ออดิทแอนด์แอดไวซ์ จำกัด โดยทำการเปรียบเทียบกับแนวทางการควบคุมภายในตามองค์ประกอบ 5
ด้าน ซึ่งมีความสำคัญต่อประสิทธิภาพและประสิทธิผลของการควบคุมภายใน ประกอบด้วย

1.  องค์กรและสภาพแวดล้อม

  คณะกรรมการบริษัทฯ ได้มีการกำหนดนโยบาย โครงสร้างองค์กร
  และเป้าหมายในการดำเนินธุรกิจ ที่ชัดเจนและสามารถวัดผลได้
  โดยพิจารณาถึงความเป็นไปได้ในการปฏิบัติของพนักงาน
  เพื่อให้การดำเนินงานในแต่ละกิจกรรมมีประสิทธิภาพสูงสุด บริษัทฯ
  ได้จัดทำนโยบายและระเบียบการปฏิบัติงานเป็นลายลักษณ์อักษร ในธุรกรรมเพื่อการบริหาร
  ให้บุคลากรได้ยึดถือและปฏิบัติ

2.  การบริหารความเสี่ยง

  การประเมินปัจจัยความเสี่ยง
  บริษัทฯได้ทำการประเมินและวิเคราะห์ถึงปัจจัยความเสี่ยงภายในและภายนอก
  ที่อาจมีผลกระทบต่อการดำเนินธุรกิจของบริษัท โดยนำประเด็นปัญหาที่อาจส่งผลกระทบ
  พิจารณาในการประชุมคณะกรรมการบริหาร เพื่อสรุปและหาแนวทางแก้ไข

3.  การควบคุมการปฏิบัติงานของฝ่ายบริหาร

  บริษัทฯ ได้กำหนดขอบเขตอำนาจหน้าที่ และอำนาจอนุมัติของฝ่ายบริหาร
  ไว้เป็นลายลักษณ์อักษรอย่างชัดเจน ให้การปฏิบัติงานเป็นไปตามข้อกฎหมายที่เกี่ยวข้อง
  เพื่อการสร้างโอกาส ลดความเสี่ยง และการรักษาชื่อเสียงที่ดีของบริษัทฯ

4.  ระบบสารสนเทศและการสื่อการข้อมูล

  บริษัทฯ จัดให้มีการสื่อสารและเผยแพร่ข้อมูลที่สำคัญอย่างเพียงพอ เพื่อประกอบ
  การพิจารณาของคณะกรรมการบริษัท เอกสารและรายงานการประชุม
  ได้มีการจัดเก็บเอกสารไว้อย่างครบถ้วน เพื่อให้ผู้ตรวจสอบบัญชีสามารถตรวจสอบได้

5.  ระบบการติดตาม

  บริษัทฯ มีการติดตามการปฏิบัติงานให้ได้ตามเป้าหมายการดำเนินธุรกิจ
  เพื่อให้เป็นไปตามแผนการดำเนินงานที่กำหนด หากผลการดำเนินงาน
  แตกต่างจากเป้าหมายโดยเป็นสาระสำคัญ บริษัทฯ จะทำการติดตามและดำเนินการแก้ไขต่อไป
1. ข้อมูลทั่วไป

  ชื่อบริษัท บริษัท วินเทจ วิศวกรรม จำกัด (มหาชน)

  Company Name Vintage Engineering Public Company Limited.

  สำนักงานใหญ่ 93/19 หมู่ 8 ซอยรัตนาธิเบศร์ 17 ถนนรัตนาธิเบศร์ ตำบลบางกระสอ
  อำเภอเมือง จังหวัดนนทบุรี 11000

  Head Office 93/19 M.8 Soi Rattanathibech17 Rattanathibech Rd.
  Bangkrasor
  Muang Nonthaburi 11000

  Tel. 02- 965-6310-18 Fax. 02-965-6319

เลขทะเบียนบริษัท 010755100215

ประเภทธุรกิจ บริษัทประกอบธุรกิจหลัก 2 ธุรกิจ ได้แก่

  1. ธุรกิจรับเหมาติดตั้งระบบวิศวกรรมประกอบอาคาร
  โดยมีขอบเขตงานรับเหมาติดตั้งงานระบบวิศวกรรมเป็น 3 ส่วนหลัก ได้แก่

  1) งานระบบวิศวกรรมไฟฟ้าและระบบสื่อสาร

  2) งานระบบประปาและสุขาภิบาล

  3) งานระบบปรับอากาศและระบายอากาศ

  2. ธุรกิจบริการบำรุงรักษาระบบวิศวกรรมประกอบอาคาร

เว็บไซต์ http://www.vte.co.th

ทุนจดทะเบียน 80,000,000 บาท

Registered Capital 80,000,000 Baht

ทุนเรียกชำระแล้ว 80,000,000 บาท

  Paid-Up Capital 80,000,000 Baht

มูลค่าหุ้น หุ้นละ 1 บาท

Par Value 1 Bath per Share

นายทะเบียนหลักทรัพย์ บริษัท ศูนย์รับฝากหลักทรัพย์ (ประเทศไทย) จำกัด

Registrar of Securities Thailand Securities Depository Co., Ltd. 
62 The Stock Exchange of Thailand Building, 
Rachadapisek Road, Klongtoey,
Bangkok 10110,

  Tel: 02- 229-2800 Fax: 02- 359-1259 
  TSD CALL CENTER : 02- 229- 2888 
  Website: http://www.tsd.co.th

  E-mail: TSDCallCenter@set.or.th

ฝ่ายนักลงทุนสัมพันธ์ ติดต่อ นายภูวดล เมืองซื่อ

Investor Relations โทรศัพท์ 02- 965-6310-18 ต่อ 300

e-mail: ir@vte.co.th

  ผู้สอบบัญชี นายวิชัย รุจิตานนท์ ผู้สอบบัญชีรับอนุญาตเลขที่ 4054

  Auditor ANS Audit Company Limited

  100/72, 22 Floor, 100/2 Wong Wanich B Building,

  Rama IX Road, Huay Kwang District, Bangkok 10310

  Tel. 02-645-0107-9 Fax. 02-645-0110

  ที่ปรึกษาทางการเงิน บริษัทหลักทรัพย์ เอเชีย พลัส จำกัด (มหาชน)

  Financial Adviser Asia Plus Securities Public Company Limited

  11/F, Sathorn City Tower, 175 South Sathorn Road, Thungmahamek,
  Sathorn, Bangkok 10120 Tel. 02-285-1666,

  02-285-1888 Fax. 02-670-9291-3

ที่ปรึกษากฎหมาย บริษัท สำนักกฎหมายสากล สยามพรีเมียร์ จำกัด

Regal Counsels Siam Premier International Law Office Limited

26^(th) Floor, The Offices at Central World,

999/9 Rama 1 Road, Pathumwan, Bangkok 10330 Thailand

Tel.02-646-1888 Fax.02-646-1919
รายละเอียดเกี่ยวกับกรรมการของบริษัทฯ กับบริษัทที่เกี่ยวข้อง

  CD = ประธานกรรมการ CAC = ประธานกรรมการตรวจสอบ CED = ประธานกรรมการบริหาร

  CEO = ประธานเจ้าหน้าที่บริหาร D = กรรมการ ED = กรรมการบริหาร

  S = ผู้มีอำนาจลงนาม AC = กรรมการตรวจสอบ
6. ข้อพิพาททางกฏหมาย

ข้อพิพาททางกฎหมาย

ณ วันที่ 31 ธันวาคม 2553 บริษัทมีข้อพิพาททางกฎหมาย 1 คดีความ โดยในวันที่ 21 มกราคม
2553 บริษัทได้เริ่มดำเนินการฟ้องร้องลูกหนี้รายหนึ่งที่ผิดนัดชำระค่างวดงานในปี 2550 จำนวน
14.35 ล้านบาท พร้อมดอกเบี้ยในอัตราผิดนัดที่ร้อยละ 7 (ในปี 2550
บริษัทมีการรับรู้รายได้จากจำนวนดังกล่าวเพียง 10.86 ล้านบาท
ซึ่งจำนวนดังกล่าวบริษัทได้บันทึกเป็นค่าใช้จ่ายหนี้สงสัยสูญทั้งจำนวนแล้วในปี 2551)
โดยภายหลังผู้ว่าจ้างรายดังกล่าวได้ทำการปฏิเสธคำฟ้อง และทำการฟ้องแย้งบริษัท
พร้อมเรียกค่าชดเชยจำนวน 48.58 ล้านบาท โดยอ้างเหตุฟ้องร้องเรียกคืนค่างวดงานจำนวน
24.62 ล้านบาทที่จ่ายให้กับบริษัทไปแล้ว ค่าเสียหายที่เกิดจาการว่าจ้างผู้รับเพิ่มเติมจำนวน 10
ล้านบาท และเงินค่าขาดรายได้และค่าเช่าร้านค้าจำนวน 13.95 ล้านบาท รวมเป็นเงินทั้งสิ้น
48.58 ล้านบาท โดยกล่าวหาบริษัทว่างานที่ทำมาทั้งหมดไม่เป็นไปตามข้อตกลง
มิได้จัดหาวัสดุอุปกรณ์ให้ถูกต้องตรงตามชนิด ขนาด ปริมาณ และคุณภาพดังที่กำหนดไว้ในแบบ

อนึ่งฝ่ายกฎหมายของบริษัทได้มีความเห็นต่อคดีความดังกล่าวดังต่อไปนี้
ฝ่ายกฎหมายมีความเห็นว่าในการฟ้องร้องเรียกค่าเสียหายเป็นคดีแพ่ง
โดยปกติจำเลยหากต้องการต่อสู้คดีก็มีความจำเป็นที่ต้องร้องเรียกค่าเสียหายกลับในลักษณะการฟ้องแย้ง
ซึ่งศาลก็จะพิจารณาความในคดีความฟ้องแย้งและฟ้องหลักภายใต้คดีเดียวกัน

สำหรับคดีความดังกล่าว ฝ่ายกฎหมายมีความมั่นใจว่าจะเป็นผู้ชนะคดีเนื่องจาก
บริษัทมีหลักฐานที่แสดงการส่งมอบงวดงานอย่างครบถ้วน
เหตุที่จำเลยกล่าวอ้างว่าจ่ายเงินค่างวดงานให้กับบริษัทเป็นจำนวน 24.62 ล้านบาท
โดยที่ใช้ความเชื่อใจและต่อมาภายหลังจึงตรวจพบว่างานก่อสร้างไม่ได้มาตรฐานจึงฟ้องแย้งเรียกเงินจำนวนดังกล่าวคืนและเรียกค่าเสียหายเพิ่มเติมจำนวนอีก
20.86 ล้านบาทในครั้งนี้
ในความเห็นของฝ่ายกฎหมายบริษัทเชื่อว่าคำฟ้องแย้งดังกล่าวจะมีน้ำหนักน้อยกว่าคำฟ้องของบริษัท
เนื่องจากบริษัทมีการเอกสารตรวจรับงานและสัญญาที่ลงนามครบถ้วน
ซึ่งในคดีแพ่งจะให้ความสำคัญกับเอกสารเป็นสำคัญ
ทำให้บริษัทมีความมั่นใจอย่างยิ่งต่อรูปคดีของบริษัทและโอกาสในการชนะคดีของบริษัทจึงได้ทำการยื่นฟ้องร้องแต่แรก

โดย ณ วันที่ 16 พฤศจิกายน 2553 ศาลได้ทำการพิเคราะห์แล้วเห็นว่าคดีมีทางตกลงกันได้
จึงอนุญาตให้เลื่อนไปสืบพยานโจทก์ในวันที่ 8 มิถุนายน 2554 และนัดสืบพยานจำเลยในวันที่ 9
มิถุนายน 2554 โดยหากไม่สามารถตกลงกันได้เมื่อถึงกำหนดนัด ณ
เวลาดังกล่าวให้เตรียมพยานมาพร้อมสืบ

ปัจจุบันได้มีการสืบพยานโจทย์จำนวน 2 นัด และศาลได้นัดสืบพยานจำเลยในวันที่ 20,22 และ 23
กันยายน 2554 หากสืบพยานจำเลยเสร็จสิ้นแล้ว ศาลจะนัดฟังคำพิพากษาในอีก 2 เดือน
7. โครงสร้างเงินทุน

1. หลักทรัพย์ของบริษัท

ณ วันที่ 30 มิถุนายน 2554 บริษัทมีทุนจดทะเบียน 80,000,000 บาท แบ่งเป็นหุ้นสามัญจำนวน
80,000,000 หุ้น มูลค่าที่ตราไว้หุ้นละ 1 บาท และมีทุนเรียกชำระแล้ว 80,000,000 บาท

2. ผู้ถือหุ้น

ณ วันที่ 13 กันยายน 2554
รายชื่อผู้ถือหุ้นและสัดส่วนการถือหุ้นจากทุนจดทะเบียนและเรียกชำระแล้ว
ตามที่ปรากฏในสมุดทะเบียนผู้ถือหุ้น สามารถสรุปได้ดังนี้

  ----------------------------------- ----------------- ------------------
  รายชื่อ                               จำนวนหุ้น (หุ้น)      ร้อยละ

  1. นายโสรัจ โรจนเบญจกุล               29,302,234        36.628

  2. นายไพบูลย์ เธียรพิริยะตระกูล           20,247,764        25.310

  3. นายสุพจน์ ฉายแก้วโปร่ง               4,500,000         5.625

  4. น.ส. อัญชลี มีระหงษ์                 3,050,000         3.813

  5. นางวาสนา เธียรพิริยะตระกูล           3,000,000         3.750

  6. นายวิเชียร ศรีมุนินทร์นิมิต              2,125,300         2.657

  7. นายสุรินทร์ บรรยงพงศ์เลิศ             1,297,100         1.621

  8. นายทวี ขันแก้ว                      500,000           0.625

  9. นายสมชาย จิวชัยศักดิ์                 430,000           0.538

  10. อื่น ๆ                            15,547,602        19.435
  ----------------------------------- ----------------- ------------------

3. นโยบายการจ่ายปันผลของบริษัท

บริษัทมีนโยบายการจ่ายเงินปันผลของบริษัทในอัตราไม่น้อยกว่าประมาณร้อยละ 50
ของกำไรสุทธิหลังจากหักภาษีและสำรองตามกฎหมาย
ทั้งนี้คณะกรรมการของบริษัทมีอำนาจในการพิจารณายกเว้นไม่ดำเนินการตามนโยบายดังกล่าว
หรือเปลี่ยนแปลงนโยบายดังกล่าวได้เป็นครั้งคราว
โดยอยู่ภายใต้เงื่อนไขที่การดำเนินการดังกล่าวจะต้องก่อให้เกิดประโยชน์สูงสุดต่อผู้ถือหุ้นของบริษัท
เช่น ใช้เป็นทุนสำรองสำหรับการชำระคืนเงินกู้ ใช้เป็นเงินลงทุนเพื่อขยายธุรกิจของบริษัท
หรือกรณีมีการเปลี่ยนแปลงสภาวะตลาด ซึ่งอาจมีผลกระทบต่อกระแสเงินสดของบริษัทอนาคต

  4. เงินปันผลตามมติที่ประชุมคณะกรรมการวันที่ 12 กุมภาพันธ์ 2554

สืบเนื่องจากที่ประชุมคณะกรรมบริษัทครั้งที่ 1 ประจำปี 2554 มีมติให้บริษัท จ่ายเงินปันผล จำนวน
0.10 บาทต่อหุ้น โดยเป็นการจ่ายเงินปันผลจากกำไรสะสมจำนวน 0.04 บาทต่อหุ้น
และจ่ายจากกำไรงวด มิถุนายน 2553 ถึงธันวาคม 2553 เป็นจำนวน 0.06 บาท ต่อหุ้น
รวมเป็นเงินปันผล 0.10 บาทต่อหุ้น ทีประชุมมีมติเสนอให้ผู้ถือหุ้นรับรองรายการดังกล่าว
โดยจะมีประชุมผู้ถือหุ้น ณ วันที่ 28 กุมภาพันธ์ 2554 ซึ่ง บริษัท จะทำการปิดสมุดทะเบียน ในวันที่
18 มีนาคม 2554 และจะจ่ายเงินปันผลในวันที่ 25 มีนาคม 2554 เป็นผลให้ผู้ลงทุนซึ่งซื้อหุ้น ณ วัน
เสนอขายหุ้นครั้งแรก หรือผู้ถือหุ้นที่ซื้อหุ้นหลังจากนั้น แต่ก่อนวันที่ขึ้นเครื่องหมาย XD ในวันที่ 15
มีนาคม 2554 มีสิทธิ์ได้รับเงินปันผลจำนวนดังกล่าว
ส่วนที่ 2

การรับรองความถูกต้องของข้อมูล

บริษัทได้สอบทานข้อมูลในแบบแสดงรายการข้อมูลประจำปีฉบับนี้แล้วด้วยความระมัดระวัง
บริษัทขอรับรองว่า ข้อมูลดังกล่าวถูกต้องครบถ้วน ไม่เป็นเท็จ ไม่ทำให้ผู้อื่นสำคัญผิด
หรือไม่ขาดข้อมูลที่ควรต้องแจ้งในสาระสำคัญ นอกจากนี้ บริษัทขอรับรองว่า

(1) งบการเงินและข้อมูลทางการเงินที่สรุปมาในแบบแสดงรายการข้อมูลประจำปีได้แสดงข้อมูลอย่างถูกต้องครบถ้วนในสาระสำคัญเกี่ยวกับฐานะการเงิน
    ผลการดำเนินงาน และกระแสเงินสดของบริษัทและบริษัทย่อยแล้ว

(2) บริษัทได้จัดให้มีระบบการเปิดเผยข้อมูลที่ดี
    เพื่อให้แน่ใจว่าบริษัทได้เปิดเผยข้อมูลในส่วนที่เป็นสาระสำคัญทั้งของบริษัทและบริษัทย่อยอย่างถูกต้องครบถ้วนแล้ว
    รวมทั้งควบคุมดูแลให้มีการปฏิบัติตามระบบดังกล่าว

(3) บริษัทได้จัดให้มีระบบการควบคุมภายในที่ดี และควบคุมดูแลให้มีการปฏิบัติตามระบบดังกล่าว
    และบริษัทได้แจ้งข้อมูลการประเมินความเพียงพอของระบบการควบคุมภายใน ณ วันที่ 26
    สิงหาคม 2554 ต่อผู้สอบบัญชีและคณะกรรมการตรวจสอบของบริษัทแล้ว
    ซึ่งครอบคลุมถึงข้อบกพร่องและการเปลี่ยนแปลงที่สำคัญของระบบการควบคุมภายใน
    รวมทั้งการกระทำที่มิชอบที่อาจมีผลกระทบต่อการจัดทำรายงานทางการเงินของบริษัทและบริษัทย่อย

ในการนี้
เพื่อเป็นหลักฐานว่าเอกสารทั้งหมดเป็นเอกสารชุดเดียวกันกับที่บริษัทได้รับรองความถูกต้องแล้ว
บริษัทได้มอบหมายให้ นายโสรัจ โรจนเบญจกุล เป็นผู้ลงลายมือชื่อกำกับเอกสารนี้ไว้ทุกหน้าด้วย
หากเอกสารใดไม่มีลายมือชื่อของ นายโสรัจ โรจนเบญจกุล กำกับไว้
บริษัทจะถือว่าไม่ใช่ข้อมูลที่บริษัทได้รับรองความถูกต้องของข้อมูลแล้วดังกล่าวข้างต้น

  ชื่อ ตำแหน่ง ลายมือชื่อ

1.  นายโสรัจ โรจนเบญจกุล ประธานกรรมการบริหาร - นายโสรัจ โรจนเบญจกุล -

2.  นายไพบูลย์ เธียรพิริยะตระกูล กรรมการบริหาร - นายไพบูลย์ เธียรพิริยะตระกูล -

3.  นายสุพจน์ ฉายแก้วโปร่ง กรรมการบริหาร - นายสุพจน์ ฉายแก้วโปร่ง -

4.  นางสาวอัญชลี มีระหงษ์ กรรมการบริหาร - นางสาวอัญชลี มีระหงษ์ -

ผู้รับมอบอำนาจ

  ชื่อ ตำแหน่ง ลายมือชื่อ

1.  นายโสรัจ โรจนเบญจกุล ประธานกรรมการบริหาร - นายโสรัจ โรจนเบญจกุล -
[]

แบบแสดงรายการข้อมูลประจำปี
สิ้นสุดวันที่ 30 มิถุนายน 2554

บริษัท วินเทจ วิศวกรรม จำกัด (มหาชน)

สารบัญ

หน้า

ส่วนที่ 1 บริษัทที่ออกหลักทรัพย์

  1. ข้อมูลทั่วไป 1

  2. ปัจจัยความเสี่ยง 3

3.  ลักษณะการประกอบธุรกิจ 8

4.  การประกอบธุรกิจของแต่ละสายผลิตภัณฑ์ 14

5.  ทรัพย์สินที่ใช้ในการประกอบธุรกิจ 46

6.  ข้อพิพาททางกฎหมาย 57

7.  โครงสร้างเงินทุน 58

8.  การจัดการ 60

9.  การควบคุมภายใน 81

10. รายการระหว่างกัน 82

11. ฐานะการเงินและผลการดำเนินงาน 89

12. ข้อมูลอื่นที่เกี่ยวข้อง 103

ส่วนที่ 2 การรับรองความถูกต้องของข้อมูล 104

เอกสารแนบ 1 รายละเอียดเกี่ยวกับกรรมการ ผู้บริหาร และผู้มีอำนาจควบคุมของบริษัท

เอกสารแนบ 2 รายละเอียดเกี่ยวกับกรรมการของบริษัทย่อยและบริษัทที่เกี่ยวข้อง

เอกสารแนบ 3 แบบประเมินความเพียงพอของระบบควบคุมภายใน
9. การควบคุมภายใน

คณะกรรมการตรวจสอบได้ปฏิบัติตามขอบเขต หน้าที่
และความรับผิดชอบสอดคล้องกับข้อกำหนดของตลาดหลักทรัพย์แห่งประเทศไทย
ซึ่งมีขอบเขตและหน้าที่ตามความรับผิดชอบที่สำคัญในการรับรองรายงานทางการเงินของบริษัทฯ
ให้มีความถูกต้องตามหลักบัญชีที่รับรองโดยทั่วไป
สอบทานระบบการควบคุมภายในและระบบการตรวจสอบภายในให้มีความเพียงพอเชื่อถือได้
รวมทั้งดูแลให้บริษัทฯ ปฏิบัติตามข้อกำหนดและข้อบังคับที่เกี่ยวข้องตามหลักการกำกับดูแลกิจการที่ดี

โดยในการประชุมคณะกรรมการตรวจสอบแต่ละครั้งได้เรียนเชิญฝ่ายบริหารและผู้เกี่ยวข้องของบริษัทฯ
ผู้สอบบัญชี และผู้ตรวจประเมินระบบการควบคุมภายในเข้าร่วมประชุมตามวาระอันสมควร
โดยมีสาระสำคัญดังต่อไปนี้

1.  พิจารณาสอบทานเพื่อรับรองงบการเงินรายไตรมาสและงบการเงินประจำปี 2555
    ซึ่งผ่านการสอบทานและตรวจสอบจากผู้สอบบัญชีของบริษัทฯ
    คณะกรรมการตรวจสอบมีความเห็นสอดคล้องกับผู้สอบบัญชีว่างบการเงินของบริษัทฯ
    มีความถูกต้อง และเพียงพอในการเปิดเผยข้อมูล
    โดยปฏิบัติตามมาตรฐานการบัญชีที่รับรองทั่วไป

2.  พิจารณาคัดเลือก แต่งตั้ง และเสนอค่าตอบแทนผู้สอบบัญชี ประจำปี 2555
    เพื่อนำเสนอต่อคณะกรรมการบริษัท และขออนุมัติจากที่ประชุมผู้ถือหุ้น
    โดยคณะกรรมการตรวจสอบได้พิจารณาจากผลการปฏิบัติงาน ความเป็นอิสระ
    ความรอบรู้ทางธุรกิจ และความเหมาะสมของค่าตอบแทนแล้ว

3.  พิจารณาสอบทานข้อมูลการดำเนินงานและระบบการควบคุมภายในของบริษัทฯ
    เพื่อประเมินความเพียงพอ เหมะสม
    และประสิทธิผลของระบบการควบคุมภายในโดยพิจารณาจากรายงานผลการตรวจสอบของฝ่ายตรวจสอบภายใน
    และของผู้ตรวจประเมินภายนอก บริษัท เฟิสท์ ออดิทแอนด์แอดไวซ์ จำกัด
    ซึ่งครอบคลุมระบบงานที่สำคัญของบริษัทฯ ทั้งนี้ พบว่า ระบบการควบคุมภายในของบริษัทฯ
    มีความเพียงพอและเหมาะสมกับสภาพธุรกิจ

4.  พิจารณาสอบทานการตรวจสอบภายใน โดยพิจารณาจากขอบเขต หน้าที่ และความรับผิดชอบ
    ความเป็นอิสระ และอัตรากำลัง
    รวมทั้งพิจารณาทบทวนและอนุมัติการแก้ไขกฎบัตรของงานตรวจสอบภายในให้เหมาะสม
    และสอดคล้องกับคู่มือแนวทางการตรวจสอบภายในของตลาดหลักทรัพย์แห่งประเทศไทย
    รวมถึงพิจารณาแผนการตรวจสอบประจำปีของฝ่ายตรวจสอบภายใน
    ซึ่งคณะกรรมการตรวจสอบมีความเห็นว่า บริษัทฯ มีระบบการตรวจสอบภายในที่เพียงพอ
    เหมาะสม และมีประสิทธิผล

5.  พิจารณาทบทวนกฎบัตรของคณะกรรมการตรวจสอบ เพื่อพิจารณาเกี่ยวกับคุณสมบัติ ขอบเขต
    อำนาจ หน้าที่การประชุม และการรายงานของคณะกรรมการตรวจสอบ
    เพื่อให้สอดคล้องกับหลักการกำกับดูแลกิจการที่ดี
    และข้อกำหนดของตลาดหลักทรัพย์แห่งประเทศไทย

6.  พิจารณาสอบทานและให้ความเห็นต่อหลักเกณฑ์การทำรายการระหว่างกันของบริษัทฯ
    ให้เป็นไปตามระเบียบปฏิบัติ ซึ่งรายการที่เกิดขึ้นในการทำรายการระหว่างกันเป็นไปอย่างปกติ

7.  พิจารณาสอบทานในเรื่องต่างๆ
    ให้เป็นไปตามแนวทางและข้อกำหนดของตลาดหลักทรัพย์แห่งประเทศไทย
    เพื่อการเสริมสร้างระบบการกำกับดูแลกิจการที่ดี

คณะกรรมการตรวจสอบได้ปฏิบัติหน้าที่ครบถ้วนตามที่ได้ระบุไว้ในกฏบัตรของคณะกรรมการตรวจสอบที่ได้รับอนุมัติจากคณะกรรมการบริษัท
ตลอดจนให้มีความสอดคล้องตามประกาศ และข้อบังคับของตลาดหลักทรัพย์แห่งประเทศไทย
จึงมีความเห็นว่าบริษัทมีการรายงานข้อมูลทางการเงินและการดำเนินงานอย่างถูกต้อง
มีระบบการควบคุมภายใน การตรวจสอบภายในที่เหมาะสมและเพียงพอ
ได้การปฏิบัติตามข้อกำหนดและกฎหมายที่เกี่ยวข้องสอดคล้องกับระบบการกำกับดูแลกิจการที่ดีอย่างเพียงพอ
โปร่งใส และเชื่อถือได้ อีกทั้งมีการพัฒนาปรับปรุงระบบการปฏิบัติงานให้มีคุณภาพดีขึ้น
ให้เหมาะสมกับสภาพแวดล้อมทางธุรกิจอย่างต่อเนื่อง
1.  ข้อมูลทั่วไป

ข้อมูลทั่วไปของบริษัท

  ชื่อบริษัท บริษัท วินเทจ วิศวกรรม จำกัด (มหาชน)

  Company Name Vintage Engineering Public Company Limited

  สำนักงานใหญ่ 93/19 หมู่ 8 ซอยรัตนาธิเบศร์ 17 ถนนรัตนาธิเบศร์ ตำบลบางกระสอ
  อำเภอเมือง จังหวัดนนทบุรี 11000

  Head Office 93/19 M.8 Soi Rattanathibech17 Rattanathibech Rd.
  Bangkrasor
  Muang Nonthaburi 11000

  Tel. 02- 965-6310-18 Fax. 02-965-6319

เลขทะเบียนบริษัท 010755100215

เว็บไซต์ http://www.vte.co.th

ทุนจดทะเบียน 220,000,000 บาท

Registered Capital 220,000,000 Baht

ทุนเรียกชำระแล้ว 173,700,000 บาท

Paid-Up Capital 173,700,000 Baht

มูลค่าหุ้น หุ้นละ 1 บาท

Par Value 1 Bath per Share

ผู้สอบบัญชี นางสาววิสสุตา จริยธนากร ผู้สอบบัญชีรับอนุญาตเลขที่ 3853

Auditor Ernst & Young Corporate Services Limited

33^(rd) Floor, Lake Rajada Office Complex 193/1136-137 ,

  New Rajadapisek Road, Klongtoey, Bangkok 10110 Thailand

นายทะเบียนหลักทรัพย์ บริษัท ศูนย์รับฝากหลักทรัพย์ (ประเทศไทย) จำกัด

Registrar of Securities Thailand Securities Depository Co., Ltd. 
62 The Stock Exchange of Thailand Building, 
Rachadapisek Road, Klongtoey,
Bangkok 10110,

  Tel: 02- 229-2800 Fax: 02- 359-1259 
  TSD CALL CENTER : 02- 229- 2888 
  Website: http://www.tsd.co.th

  E-mail: TSDCallCenter@set.or.th

ที่ปรึกษากฎหมาย บริษัท แอลเอส ฮอไรสัน จำกัด

Legal Counsels LS Horizon Limited

14^(th) Floor, GPF Witthayu Tower A

  93/1 Wireless Road, Lumpini, Phatumwan, Bangkok 10330 Thailand
  Tel.02-627-3443 Fax.02-646-3250

หมายเหตุ

  เนื่องจาก บริษัทฯ ได้มีการเปลี่ยนรอบปี บัญชีจากเดิม
  เพื่อให้การดำเนินงานด้านบัญชีของบริษัทเป็นไปตามสากลปฏิบัติ
  และเป็นประโยชน์ต่อผู้ใช้งบการเงิน ดังนั้น บริษัทจึงได้มีการเปลี่ยนแปลงรอบระยะเวลาบัญชีจาก
  วันที่ 1 กรกฎาคม – 30 มิถุนายน ของปีถัดไป เป็น “เริ่มต้นวันที่ 1 มกราคม และสิ้นสุดในวันที่
  31 ธันวาคม ของทุกปี ซึ่งในการจัดทำแบบแสดงรายการข้อมูลประจำปี (แบบ 56-1) ฉบับนี้
  จึงแสดงข้อมูลสำหรับงวด 6 เดือน สิ้นสุดวันที่ 31 ธันวาคม 2555
อื่น ๆ

- ไม่มี -
รายละเอียดเกี่ยวกับกรรมการของบริษัทฯ และบริษัทที่เกี่ยวข้อง

[TABLE]

  ----- --- -------------------------------------- ----- --- ----------------------
  CD    =   ประธานกรรมการ                          CAC   =   ประธานกรรมการตรวจสอบ

  CED   =   ประธานกรรมการบริหาร                     CEO   =   ประธานเจ้าหน้าที่บริหาร

  D     =   กรรมการ                                ED    =   กรรมการบริหาร

  S     =   ผู้มีอำนาจลงนาม                           AC    =   กรรมการตรวจสอบ
  ----- --- -------------------------------------- ----- --- ----------------------

หมายเหตุ : ข้อมูลดังกล่าวสิ้นสุด ณ 31 ธันวาคม 2555
6. ข้อพิพาททางกฏหมาย

ข้อพิพาททางกฎหมาย

นับแต่วันที่ 1 กรกฎาคม 2555 ถึงวันที่ 31 ธันวาคม 2555
บริษัทไม่มีข้อพิพาทเกี่ยวกับคดีความในศาลกับบุคคลภายนอก คงมีแต่เฉพาะคดีข้อพิพาทซึ่งเป็นคดีเก่า
รวม 2 คดี คือ

1. คดีฟ้องผิดสัญญาเช่าทรัพย์ เป็นคดีระหว่างบริษัท วินเทจ วิศวกรรม จำกัด (มหาชน) โจทก์ กับ
บริษัท วาย เจ เคม จำกัด จำเลย คดีของศาลแพ่ง หมายเลขคดีดำที่ ผบ.3246/2552
คดีหมายเลขแดงที่ 2073/2553 คดีนี้ศาลชั้นต้นได้มีคำพิพากษาเมื่อวันที่ 29 มิถุนายน 2555
โดยศาลได้พิพากษาให้จำเลยชำระเงินแก่โจทก์ จำนวน 240,000 บาท
พร้อมด้วยดอกเบี้ยอัตราร้อยละ 7.5 ต่อปี
ของต้นเงินดังกล่าวนับแต่วันฟ้องเป็นต้นไปจนกว่าจะชำระเสร็จแก่โจทก์
ต่อมาโจทก์และจำเลยได้ยื่นอุทธรณ์คำพิพากษาของศาลชั้นต้น และศาลอุทธรณ์ได้มี
คำพิพากษาเมื่อวันที่ 29 พฤษภาคม 2555
โดยได้พิพากษาแก้คำพิพากษาศาลชั้นต้นให้จำเลยชำระเงินจำนวน 479,519.80 บาท
พร้อมด้วยดอกเบี้ยอัตราร้อยละ 7.5 ต่อปี
ของต้นเงินดังกล่าวนับแต่วันฟ้องเป็นต้นไปจนกว่าจะชำระเสร็จแก่โจทก์
โจทก์และจำเลยยื่นฎีกาปัจจุบันคดีอยู่ในระหว่างพิจารณาของศาลฎีกา

2. คดีฟ้องผิดสัญญาจ้างก่อสร้าง (จ้างทำของ)เป็นคดีระหว่าง บริษัท วินเทจ วิศวกรรม จำกัด
(มหาชน) โจทก์ บริษัท ภานุรุจ พัฒนา จำกัด จำเลย คดีของศาลแพ่งกรุงเทพใต้ คดีหมายเลขดำที่
113/2553 หมายเลขแดงที่ 202/2555 คดีนี้ศาลชั้นต้นได้มีคำพิพากษาเมื่อวันที่ 14 กุมภาพันธ์
2555 โดยศาลได้พิพากษาให้โจทก์ชำระเงินแก่จำเลย จำนวน 2,465,214.64 บาท
พร้อมด้วยดอกเบี้ยอัตราร้อยละ 7.5 ต่อปี
ของต้นเงินดังกล่าวนับแต่วันฟ้องแย้งเป็นต้นไปจนกว่าจะชำระเสร็จ โจทก์และจำเลยยื่นอุทธรณ์
ปัจจุบันคดีอยู่ในระหว่างพิจารณาของศาลอุทธรณ์

อนึ่งทั้ง 2 คดี อยู่ในระหว่างรอให้ศาลมีหมายนัดแจ้งให้ไปฟังคำพิพากษา